
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 266 

1 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής, με αμοιβή, εργασίας, πέραν 
του κανονικού ωραρίου, για δύο (2) μόνιμους υπαλ¬ 
λήλους του Κ.Α.Φ. Λιμένα Ελευσίνας, για το Α' εξά¬ 


μηνο του 2005 . 1 

Σύσταση Ομάδων Εργασίας για την κατάρτιση του Ορ¬ 
γανισμού και τον καθορισμό των αρμοδιοτήτωντου 
Προέδρου και των μελώντου Δ.Σ. του Ε.Τ.Ε.Α.Μ. .. 2 
Αύξηση του ημερήσιου νοσήλιου-τροφείου που κατα¬ 


βάλλεται σε ιδρύματα για την περίθαλψη παιδιών 
ασφαλισμένων Οργανισμών Κοινωνικής Ασφάλι¬ 
σης που έχουν σωματικές και νοητικές αναπηρίες 3 
Τροποποίηση του Οργανισμού Εσωτερικής Υπηρε¬ 


σίας Δήμου Αρακύνθου Ν. Αιτ/νίας. 4 

Διάλυση της Δημοτικής Επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ ΚΟΙΝΩΝΙ¬ 
ΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΣΟ¬ 
ΦΑΔΩΝ (Δ.ΕΠ.Α.Κ.Τ.Α.)». 5 

Σύσταση Δημοτικής Επιχείρησης Ύδρευσης - Αποχέ¬ 
τευσης Καθαριότητας Δήμου Ευρυμενών Νομού 
Λάρισας. 6 

Απόκτηση ελληνικής ιθαγένειας του ομογενούς (ΖΑ- 
ΡυΝΙΩΙ ΎΑΝ) ΖΑΠΟΥΝΙΔΗ ΙΒΑΝ του ΑΛΕΞΑ- 
ΝΤΡΟΥ. 7 

Απόκτηση ελληνικής ιθαγένειας του ομογενούς (ΖΑ- 
ΡυΝΙΩΙ ΝΙΚΟΛΑΥ) ΖΑΠΟΥΝΙΔΗ ΝΙΚΟΛΑΟΥ του 
ΑΛΕΞΑΝΤΡΟΥ. 8 

Απόκτηση ελληνικής ιθαγένειας της ομογενούς (ΖΑ- 
ΡυΝΙΩΙ ΜΑΒΙΥΑ) ΖΑΠΟΥΝΙΔΗ ΜΑΡΙΑΣ του ΝΙΚΟ¬ 
ΛΑΟΥ . 9 

Καθιέρωση ωρών υπερωρίας για 2 μονίμους υπαλλή¬ 
λους του Κέντρου Δραστηριότητας και Κοινωνικής 
Προστασίας παιδικής και νεανικής ηλικίας «ΕΘΝΙ¬ 
ΚΗ ΣΤΕΓΗ». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.99707/ 
15914/ 04/28.1.2005 απόφαση του Υφυπουργού 
Εσωτερικών, Δημόσιας Διοίκησης και Αποκέντρω¬ 
σης. 11 


ΑΠΟΦΑΣΕΙ Σ 

Αριθ. 7816 (1) 

Καθιέρωση υπερωριακής, με αμοιβή, εργασίας, πέραν 
του κανονικού ωραρίου, για δύο (2) μόνιμους υπαλλή¬ 
λους του Κ.Α.Φ. Λιμένα Ελευσίνας, για το Α' εξάμηνο 
του 2005. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Τις διατάξεις του Ν. 2503/1997 (ΦΕΚ 107/Α/ 
30.5.1097) «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

3. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα» (Α137) που προστέθη¬ 
κε με το άρθρο 27 του Ν. 2081/1992 (Α154) και αντικατα- 
στάθηκε μετηνπαρ. 2ατου αρ. 1 του Ν. 2469/1997 (Α38). 

4. Την υπ’ αριθμ. 2/72757/0022/31.12.2003 Εγκύκλιο 
του Γενικού Λογιστηρίου του Κράτους. 

5. Το υπ’ αριθμ. 638/25.1.2005 έγγραφο της Περιφέρει¬ 
ας Αττικής και του συνημμένου σ’ αυτό, πρακτικού της Δι- 
οικούσας Επιτροπής του Κ.Α.Φ. Λιμένα Ελευσίνας. 

6. Την ανάγκη απασχόλησης, κατά το Α’ εξάμηνο του 
2005, δύο (2) μόνιμων υπαλλήλωντου Κ.Α.Φ. Λιμένα Ελευ¬ 
σίνας και πέραν του κανονικού ωραρίου, κατά τις απο¬ 
γευματινές ώρες των εργασίμων ημερών Δευτέρα έως 
Παρασκευή και από την 16η μέχρι την 22η ώρα, για την 
αντιμετώπιση αυξημένων υπηρεσιακών αναγκών, που 
προκύπτουν από την απουσία της τρίτης υπαλλήλου του 
Κ.Α.Φ., η οποία επί δεκαετία βρίσκεται στην Κομισιόν, με 
κανονική άδεια άνευ αποδοχών. 

7. Την ύπαρξη εγγεγραμμένης πίστωσης στον ΚΑΕ 0261 
του προϋπολογισμού του ΚΑΦ Λιμένα Ελευσίνας, έτους 
2004, ύψους οκτώ χιλιάδων (8.000) ευρώ, σε βάρος της 
οποίας προκαλείται δαπάνη ίσης με το ήμισυ περίπου της 
πίστωσης αυτής. 

8. Τον ορισμό ως υπευθύνου, για τον έλεγχο και την πα¬ 
ρακολούθηση της προσφοράς υπερωριακής εργασίας, 
του Μιχαήλ Σκυλακάκη, Κεντρικού Λιμενάρχη Ελευσίνας, 
αναπληρωτή Προέδρου τον ανωτέρω Κ.Α.Φ. 

9. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή, με αμοιβή, εργασία πέραν 
του κανονικού ωραρίου, κατά τις απογευματινές ώρες 
των εργάσιμων ημερών Δευτέρα έως Παρασκευή και από 
την 16η μέχριτην 22η ώρα, γιατο Α’ εξάμηνο του 2005, για 
δύο (2) τακτικούς υπαλλήλους του Κ.Α.Φ. Λιμένα Ελευσί¬ 
νας, μέχρι τριακόσιες πενήντα (350) ώρες για κάθε υπάλ¬ 
ληλο και μέχρι επτακόσιες (700) ώρες συνολικά και για 
τους δύο (2) υπαλλήλους, σύμφωνα με τον πίνακα προ¬ 
γραμματισμού του προαναφερόμενου Ν.Π.Δ.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2005 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. Φ.20021/286/17 (2) 

Σύσταση Ομάδων Εργασίας για την κατάρτιση του Οργα¬ 
νισμού και τον καθορισμό των αρμοδιοτήτωντου Προ¬ 
έδρου και των μελών του Δ.Σ. του Ε.Τ.Ε.Α.Μ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του αρ. 8 του Ν. 2042/1992 (75/Α) «Αύ¬ 
ξηση των συντάξεων και άλλες ασφαλιστικές διατάξεις». 

2) Το άρθρο 17του Ν.3205/2003 (297/Α) «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ,. και Ο.Τ.Α., μονίμων στελεχώντων Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις». 

3) Την υπ’ αριθμ. Υ1/10.3.2004 απόφαση του Πρωθυ¬ 
πουργού (513/Β) «Μεταβολή τίτλων Υπουργείων και κα¬ 
θορισμός της σειράς τάξης των Υπουργείων». 

4) Το Π.Δ/μα 121/10.3.2004 (84/Α) «Διορισμός Υπουρ¬ 
γών και Υφυπουργών». 

5) Τις παρ. 1 και 13 του αρ. 6 του Ν.3029/2004, όπως 
τροποποιήθηκαν από τις διατάξεις του αρ.32παρ.2του Ν. 
3232/2004. 

6) Το υπ’ αριθμ. 10/22.12.2004 έγγραφο του Ε.Τ.Ε.Α.Μ. 

7) Το υπ’ αριθμ. 5/21.5.2005 έγγραφο του Ε.Τ.Ε.Α.Μ. 

8) Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αλλά στον προϋπολογισμό του Ε.Τ.Ε.Α.Μ., αποφα¬ 
σίζουμε: 

Συγκροτούμε στο Ε.Τ.Ε.Α.Μ. Ομάδες Εργασίας, ως 
εξής: 

Α. Ομάδα εργασίας για την κατάρτιση του Οργανισμού 
του Ε.Τ.Ε.Α.Μ., η οποία θα αποτελείται από τους: 

1. Ταλιαδώρου Αικατερίνη, Μέλος Δ.Σ. Ε.Τ.Ε.Α.Μ., ως 
Πρόεδρο. 


2. Αργυρού Κωνσταντίνο, Δ/ντή του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, ως μέλος. 

3. Κωνστανπνοπούλου Μελπομένη, Υπάλληλο του Υπουρ¬ 
γείου Απασχόλησης και Κοινωνικής Προστασίας, ως μέλος. 

4. Ψαρρό Στυλιανό, Δ/ντή στη Διεύθυνση Διοικητικών 
Υπηρεσιών του ΙΚΑ-ΕΤΑΜ, ως μέλος. 

5. Λεκέα Επαμεινώνδα, Δικηγόρο, ως μέλος. 

6. Στίγκα Αλεξάνδρα, ως μέλος. 

7. Καζά Θεοδόση, ως μέλος. 

Γραμματέας της ομάδας ορίζεται η Χαβέλα Βασιλική, 
Υπάλληλος στη Δ/νση Γραμματείας της Διοίκησης του 
ΙΚΑ-ΕΤΑΜ. 

Έργο της ομάδας είναιη υποβολή προτάσεων για την ολο¬ 
κλήρωση του Οργανισμού του Ε.Τ.Ε.Α.Μ., καθορίζοντας τις 
αρμοδιότητες των Δ/νσεων και των Τμημάτων αφενός και η 
αναγκαιότητα σύστασης Γενικών Δ/νσεων αφετέρου. 

Το έργο της ομάδας θα ολοκληρωθεί σε δύο (2) μήνες 
από την έναρξη των εργασιών της με δυνατότητα παρά¬ 
τασης ενός (1) μηνός. 

Β. Ομάδα Εργασίας για τον καθορισμό των αρμοδιοτή- 
τωντου Προέδρου καιτωνμελώντουΔ.Σ.του Ε.Τ.Ε.Α.Μ., 
η οποία θα αποτελείται από τους: 

1. Χατζή Γεώργιο, Μέλος Δ.Σ. Ε.Τ.Ε.Α.Μ., ως Πρόεδρο. 

2. Γραμματικό Αικατερίνη, Κυβερνητική Επίτροπο του 
Δ.Σ. του Ε.Τ.Ε.Α.Μ., ως μέλος. 

3. Κουτρουμάνο Κωνσταντίνο, Δ/ντή του Υπουργείου 
Εθνικής Παιδείας και θρησκευμάτων, ως μέλος. 

4. Πολίτη Χριστίνα, Υπάλληλο του Ε.Τ.Ε.Α.Μ., ως μέλος 

5. Αρβανιτάκη Νικόλαο, Δικηγόρο, ως μέλος. 

6. Καζά Θεοδόση, ως μέλος. 

7. Στίγκα Αλεξάνδρα, ως μέλος. 

Γ ραμματέας της ομάδας ορίζεται η Βετούλη Εύα, υπάλ¬ 
ληλος της Δ/νσης Διοικητικού Προσωπικούτου ΙΚΑ-ΕΤΑΜ. 

Έργο της ομάδας είναι η υποβολή προτάσεων για τις 
αρμοδιότητες του Προέδρου και του Δ.Σ. και για κάθε άλ¬ 
λη αναγκαία λεπτομέρεια λειτουργίας του Δ.Σ. του Ταμεί¬ 
ου, προκειμένου να επιτελεσθεί απρόσκοπτα το έργο του. 

Το έργο της ομάδας θα ολοκληρωθεί σε ένα (1) μήνα 
από την έναρξη των εργασιών της με δυνατότητα παρά¬ 
τασης ενός (1) μηνός. 

Οι ομάδες θα λειτουργούν εντός και εκτός ωρών εργα¬ 
σίας. 

Η αποζημίωση των μελώντων ομάδων θα οριστεί με κοι¬ 
νή απόφαση των Υπουργών Οικονομίας και Οικονομικών 
και Απασχόλησης και Κοινωνικής Προστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2005 

Ο ΥΠΟΥΡΓΟΣ 

Π. ΠΑΝΑΓΙΩΤΟΠΟΥΛΟΣ 
-♦- 

Αριθ. Φ.40021/3342/273 (3) 

Αύξηση του ημερήσιου νοσήλιου-τροφείου που καταβάλ¬ 
λεται σε ιδρύματα για την περίθαλψη παιδιών ασφαλι¬ 
σμένων Οργανισμών Κοινωνικής Ασφάλισης που 
έχουν σωματικές και νοητικές αναπηρίες. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των άρθρων 6 του Ν .861 /1979 (Α’ 2) και 
22τουΝ. 997/1979 (Α' 287). 

2. Την υπ’ αριθμ. 8/2/20.1.2005 απόφαση του Δ.Σ. του 
Ι.Κ.Α. 

3. Την υπ’ αριθμ. 80015/2004 κοινή υπουργική απόφα¬ 
ση «Ανάθεση αρμοδιοτήτων στον Υφυπουργό Απασχό¬ 
λησης και Κοιν. Προστασίας» (ΦΕΚ.517 Β’), όπως τρο¬ 
ποποιήθηκε με τις υπ’ αριθμ. 80028/Β/2004 (ΦΕΚ 883 Β) 
και 80045/2004 (ΦΕΚ 1293 Β) κοινές υπουργικές αποφά¬ 
σεις. 

4. Το γεγονός ότι από τις διατάξεις αυτής της απόφα¬ 
σης προκαλείται σε βάρος του προϋπολογισμού των 
Ασφαλιστικών Οργανισμών δαπάνη ύψους 1.065.256 Ευ¬ 
ρώ περίπου, αποφασίζουμε: 

Καθορίζουμε το ημερήσιο νοσήλιο-τροφείο, που κα¬ 
ταβάλλουν οι Ασφαλιστικοί Οργανισμοί, αρμοδιότητας 
Υπουργείου Απασχόλησης και Κοινωνικής Προστα¬ 
σίας, σε ιδρύματα που περιθάλπουν άτομα με βαριές 
σωματικές ή νοητικές αναπηρίες καθώς και σε εκπαι¬ 
δευτήρια, οικοτροφεία ή θεραπευτήρια που παρέχουν 
αγωγή σε σωματικά ή νοητικά ανάπηρα ή δυσπροσάρ- 
μοστα παιδιά των ασφαλισμένων τους , στα παρακάτω 
ποσά στα οποία περιλαμβάνεται και η προβλεπόμενη 
από το άρθρο 6 του Ν.861/1979 συμμετοχή του ασφα¬ 
λισμένου: 

«Ι.α. Στα παιδιά που περιθάλπονται σε επιδοτούμενα 
από το Κράτος Ιδρύματα για άτομα με βαριές σωματικές 
ή νοητικές αναπηρίες, το ημερήσιο νοσήλειο -τροφείο κα¬ 
θορίζεται στο ποσό των 14,00 Ευρώ την ημέρα. 

β. Στα παιδιά που περιθάλπονται σε μη επιδοτούμενα 
από το Κράτος Ιδρύματα για άτομα με βαριές σωματικές 
ή νοητικές αναπηρίες, καθορίζεται στο ποσό των 27,40 
Ευρώ την ημέρα. 

2. Στα παιδιά που περιθάλπονται σε ειδικά ιδρύματατου 
άρθρου 6 του Ν.861/1979 εκτός των αναφερομένων στην 
παρ.1, το ημερήσιο νοσήλιο-τροφείο καθορίζεται ως 
εξής: 

α. Για παιδιά εσωτερικά, στα 9,15 Ευρώ την ημέρα. 

β. Για παιδιά εξωτερικά με τροφή, στα 6,35 Ευρώ την 
ημέρα. 

γ. Γ ια παιδιά εξωτερικά χωρίς τροφή, στα 5,60 Ευρώ την 
ημέρα. 

Τα παραπάνω ποσά προσαυξάνονται κατά 1,30 Ευρώ 
την ημέρα, εφόσον από τα Ιδρύματα διατίθενται αυτοκί¬ 
νητα, για την μεταφορά των παιδιών από και προς αυτά. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2005 

Ο ΥΦΥΠΟΥΡΓΟΣ 

Ν. ΑΓΓΕΛΟΠΟΥΛΟΣ 
-♦- 

Αριθ. 26249 + 24431 (4) 

Τροποποίηση του Οργανισμού Εσωτερικής Υπηρεσίας 
Δήμου Αρακύνθου Ν. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12, του Ν. 1188, όπως αντι- 
καταστάθηκαν από τις διατάξεις του άρθρου 8, παρ. 5, 
του Ν. 2307/1995. 


2. Τιςδιατάξειςτου άρθρου 18, παρ. 2,του Ν. 2539/1997 
περί «Κατάρτισης του Ο.Ε.Υ. των νέων Ο.Τ.Α.». 

3. Την υπ’ αριθμ. 33/1999, απόφαση του Δημοτικού Συμ¬ 
βουλίου του Δήμου Αρακύνθου περί «Ψήφισηςτου Ο.Ε.Υ. 
του Δήμου Αρακύνθου», η οποία εγκρίθηκε με την αριθ. 
6124/21.5.1999, Απόφαση του Γενικού Γραμματέα της 
Περιφέρειας Δυτικής Ελλάδας και δημοσιεύτηκε στο 
Φ.Ε.Κ. 825/21.5.1999/Τεύχος Β’. 

4. Την υπ’ αριθμ. 62/2003, απόφαση του Δημοτικού Συμ¬ 
βουλίου του Δήμου Αρακύνθου περί «Τροποποίησης του 
ισχύοντος Ο.Ε.Υ. του Δήμου Αρακύνθου», η οποία εγκρί- 
θηκε με την υπ’ αριθμ. 17618/23.9.2003, Απόφαση του Γ ε¬ 
νικού Γραμματέα της Περιφέρειας Δυτικής Ελλάδας και 
δημοσιεύτηκε στο Φ.Ε.Κ. 1433/2.10.2003/Τεύχος Β'. 

5. Την υπ’ αριθμ. 80/2004, απόφαση του Δημοτικού Συμ¬ 
βουλίου του Δήμου Αρακύνθου περί «Τροποποίησης του 
ισχύοντος Ο.Ε.Υ. του Δήμου Αρακύνθου». 

6. Την υπ’ αριθμ. 173/2004, απόφαση του Υπηρεσιακού 
Συμβουλίου Ο.Τ.Α. Ν. Αιτωλ/νίας, με την οποία εγκρίνεται 
η τροποποίηση του Ο.Ε.Υ. του Δήμου Αρακύνθου, απο¬ 
φασίζουμε: 

1. Τροποποιούμε τον Ο.Ε.Υ. του Δήμου Αρακύνθου και 
επικυρώνουμε την αριθ. 80/2004, απόφάση του Δημοτι¬ 
κού Συμβουλίου του Δήμου Αρακύνθου περί «Τροποποίη¬ 
σης του ισχύοντος Ο.Ε.Υ. του Δήμου Αρακύνθου», και ο 
νέος Οργανισμός θα έχει ως εξής: 

-Αντικαθιστούμε το Ιο άρθρο ως εξής: 

Οι δραστηριότητες των υπηρεσιών του Δήμου Αρακύν¬ 
θου κατανέμονται στις εξής διοικητικές ενότητες: 

1. Γ ραφείο Υποστήριξης 

2. Τμ. Διοικητικών Υπηρεσιών 

3. Τμήμα Κ.Ε.Π. 

4. Τμ. Οικονομικών Υπηρεσιών 

5. Τμ. Ταμειακής Υπηρεσίας 

6. Τμ.Τεχν. Υπηρεσιών (στο τμήμα αυτό συστήνουμε 
γραφείο Διευκόλυνσης Ατόμων με αναπηρίες) 

7. Τμ. Περιβάλλοντος κ’ Η/Μ Εξοπλισμού. 

- Τροποποιούμε το 3ο άρθρο ως εξής: 

1. Αρμοδιότητες τμήματος Δ/κών Υπηρεσιών 

Όσες αναφέρονται στο άρθρο 3 του Ο.Ε.Υ. από παρ. 
3.1- 3.4. 

2. Αρμοδιότητες Τμήματος Οικονομικών Υπηρεσιών 
από παράγραφο 3.5 μέχρι και παράγραφο 3.6. 

3. Οι αρμοδιότητες του Τμήματος Ταμ. Υπηρεσίας είναι 
αυτές που αναφέρονται στην 62/2003 απόφαση του Δημ. 
Συμβουλίου περί σύστασης Γ ραφείου Ταμειακής Υπηρε¬ 
σίας. 

4. Αρμοδιότητες Τμήματος Κ.Ε.Π. 

οι αναφερόμενες στο άρθρο 31/2002 του Ν.3013/2002 
δηλ.: 

• Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικητι¬ 
κών υποθέσεων. 

• Παραλαμβάνει αιτήσεις πολιτών, για τη διεκπεραίω¬ 
ση υποθέσεων τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 

• Διαθέτει για διευκόλυνση τους έντυπα αιτήσεων κατά 
το άρθρο 3 του Κώδικα Διοικητικής Διαδικασίας (Ν. 
2690/1999). 

• Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 

με οποιανδήποτε πρόσφορο τρόπο από τις αρμόδιες 
υπηρεσίες, μετά από σχετική εξουσιοδότηση των πολι¬ 
τών. 

• Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωση τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολή της αρχικής αίτησης από το 
οποίο το παραλαμβάνει ο πολίτης ή του αποστέλλεται 
από το Κ.ΕΠ. στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

Επιπλέοντο Κ.Ε.Π παρέχει τις εξής υπηρεσίες: 

• Επικύρωση διοικητικών εγγράφων. 

• Θεώρηση γνήσιου υπογραφής. 

• Χορήγηση παράβολων, κινητών επισήμων και υπεύ¬ 
θυνων δηλώσεων. 

• Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

Με κοινές αποφάσεις του Υπουργού Εσωτερικών Δη¬ 
μόσιας Διοίκησης και Αποκέντρωσης και του κατά περί¬ 
πτωση αρμόδιου Υπουργού καθορίζονται οι διοικητικές 
διαδικασίες με τα αντίστοιχα έντυπά τους, που θα διεκπε- 
ραιώνονται μέσω του Κ.Ε.Π. 

- Τ ροποποιούμε το 4ο άρθρο 

προσθέτουμε στο τέλος αυτού τα εξής: 

Αρμοδιότητες Γραφείου διευκόλυνσης Ατόμων με ανα¬ 
πηρίες. 

Η προώθηση και παρακολούθηση των πάσης φύσεως 
ενεργειών για την άμεση συμμόρφωση προς την υποχρέ¬ 
ωση οι Δημόσιες Υπηρεσίες Ν.Π.Δ.Δ. και οι ΟΤΑ να λαμ¬ 
βάνουν όλα τα αναγκαία μέτρα για την εξασφάλιση της 
προσβασιμότητας και των λοιπών διευκολύνσεων για τα 
άτομα με αναπηρίες στους χώρους λειτουργίας τους. Η 
μονάδα θα ανήκει στο Τμήμα Τεχνικών Υπηρεσιών και τις 
αρμοδιότητες αυτές θα της εξασκεί υπάλληλος που θα 
ορισθεί με απόφαση του Δημάρχου και υπηρετεί στο τμή¬ 
μα αυτό. 

Αρμοδιότητες ειδικού συνεργάτη 

Οι ειδικοί σύμβουλοι, οι ειδικοί συνεργάτες και οι επι¬ 
στημονικοί συνεργάτες ασκούν καθήκοντα επιτελικά και 
δεν έχουν αποφασιστικές αρμοδιότητες οποιοσδήποτε 
μορφής. 

Παρέχουν συμβουλές και διατυπώνουν εξειδικευμένες 
γνώμες, γραπτά ή προφορικά, για τον συγκεκριμένο το¬ 
μέα δραστηριοτήτων του δήμου τον οποίο έχουν οριστεί 
να εξυπηρετήσουν. Το συμβουλευτικό τους έργο απευ¬ 
θύνεται προς το δήμαρχο, το δημοτικό συμβούλιο και τη 
δημαρχιακή επιτροπή ανάλογα με τις αρμοδιότητέςτους. 

Ειδικά οι επιστημονικοί συνεργάτες παρέχουν υπηρε¬ 
σίες, μέσα στον κύκλο των γνώσεών τους, σε εξειδικευ- 
μένα επιστημονικά και τεχνικά θέματα, που μπορεί να 
αναφέρονται διενέργεια ερευνών, εκπόνηση μελετών, 
σύνταξη εκθέσεων, υποβολή προτάσεων ή εισηγήσεων, 
επεξεργασία και παρουσίαση στοιχείων απαραίτητων για 
την πραγμάτωση των σκοπών του δήμου , παροχή επι¬ 
στημονικής ή τεχνολογικής βοήθειας σε ειδικά θέματα 
που απασχολούν τις οργανωτικές μονάδες του δήμου, 
συστηματική παρακολούθηση της επιστήμης και τεχνο¬ 
λογίας στοντομέατης δραστηριότητάςτους, τήρηση αρ¬ 
χείου ελληνικών και ξένων βιβλιογραφικών δεδομένων ή 
σε κάθε άλλη εργασία που τους ανατίθεται από τον οικείο 
δήμαρχο. 


- Τ ροποποιούμε το 11 ο άρθρο ως εξής: 

Προβλέπουμε στην κατηγορία Πανεπιστημιακής Εκπαί¬ 
δευσης συστήνουμε 2 θέσεις για την στελέχωση του 
Κ.Ε.Π. α) ΠΕ 1 Δ/κού (Μεταλλειολόγων και Μεταλλουρ¬ 
γών) και β) ΠΕ 1 Δ/κού (Παιδαγωγικού- Τμήματος Νηπια¬ 
γωγών) συστήνουμε Τεχνολογικής Εκ/σης μια θέση ΤΕ 
Οικονομικού - Λογιστικού η οποία συστήθηκε με το άρθρο 
22 παρ.θτου Ν.3051/2002. 

-Τροποποιούμε το 13ο άρθρο ως εξής: 

α) συστήνουμε στην Κατηγορία Προσωρινές θέσεις 
Ιδιωτικού δικαίου αορίστου χρόνο μία θέση ΠΕ Ειδικού 
Συνεργάτη. 

β) καταργούμε στην ίδια κατηγορία μία από τις δύο θέ¬ 
σεις εργατών καθαριότητας επειδή κενώθηκε λόγω θα¬ 
νάτου του υπαλλήλου που την κατείχε. 

-Τροποποιούμε το 14ο άρθρο ως εξής: 

Στα τμήματα Διοικητικών Υπηρεσιών, Κ.Ε.Π., Οικονομι¬ 
κών Υπηρεσιών και Ταμειακής Υπηρεσίας προΐσταται μό¬ 
νιμος υπάλληλος ΠΕΙ ή ΤΕ 17 ή ΤΕ22 ή ΔΕ 1 

ΑΚΡΟΤΕΛΕΥΤΙΟ ΑΡΘΡΟ 

Τροποποιούμε το άρθρο αυτό ως εξής: 

Α) Τατακτικά έσοδα του Δήμου κατά το έτος 2003 ανήλ- 
θαν στο ποσό των 1.222.566 ευρώ και καλύπτουν τις δα¬ 
πάνες για τις δύο θέσεις που προσετέθησαν στον Ο.Ε.Υ. 
Από τις διατάξεις της απόφασης αυτής προκαλείται δα¬ 
πάνη σε βάρος του: 

α) Προϋπολογισμού του Δήμου και β) του Κρατικού 
Προϋπολογισμού για την σύσταση των δύο θέσεων του 
ΚΕΠ που θα καλυφθούν σύμφωνα με το με αριθ.237/ 
387/ΟΔΕ ΚΕΠ εξ ολοκλήρου από τον Κρατικό Προϋπολο¬ 
γισμό. 

2. Κατά τα λοιπά ισχύει οι πρότερες Αποφάσεις του Γε¬ 
νικού Γραμματέα Περιφέρειας Δυτικής Ελλάδας με αριθ. 
6124/21.5.1999 και 17618/23.9.2003, ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου 11 Φεβρουάριου 2005 

Με εντολή Γ ενικού Γ ραμματέα 
Περιφέρειας κ.α.α. 

ΧΛΟΗ ΚΑΤΣΟΥΔΑ 

-♦- 

Αριθ. 19399/2004 (5) 

Διάλυση της Δημοτικής Επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ ΚΟΙΝΩΝΙΚΗΣ 
ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΣΟΦΑΔΩΝ 
(Δ.ΕΠ.Α.Κ.Τ.Α.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/1997 (Φ.Ε.Κ. 107/ Α’) «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά- 
ξεις». 

2. Τις διατάξεις των άρθρων 277 και 284 του Δημοτικού 
και Κοινοτικού Κώδικα (Π.Δ. 410/1995). 

3. Τις διατάξεις του άρθρου 29Ατου Ν. 1558/1985 σχε¬ 
τικά με τον έλεγχο δαπανών που προκαλούν οι διοικητικές 
κανονιστικές πράξεις. 

4. Την υπ’ αριθμ. 25027/2.4.1984 (Φ.Ε.Κ./Β 244/ 

19.4.1984) απόφαση του Υπουργού Εσωτερικών, όπως 
τροποποιήθηκε μετηνπαρ. 5 του Ν. 2307/1995. 

5. Την υπ’ αριθμ. 13330/12.10.1999 απόφασή μας με την 
οποία συστάθηκε στο Δήμο Σοφάδων Δημοτική Επιχείρη¬ 
ση με την επωνυμία: «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙ¬ 
ΚΗΣ ΚΟΙΝΩΝΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΔΗ¬ 
ΜΟΥ ΣΟΦΑΔΩΝ (Δ.ΕΠ.Α,Κ.Τ.Α.)» και η οποία δημοσιεύ- 
θηκε στο υπ’ αριθμ. 2050/Β/24.11.1999 Φ.Ε.Κ. 

6. Την υπ’ αριθμ. 315/16.12.2004 απόφαση του Δημοτι¬ 
κού Συμβουλίου Δήμου Σοφάδων με την αποφασίζετε κα¬ 
τά πλειοψηφία η διάλυση της Δημοτικής Επιχείρησης με 
την επωνυμία: «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ 
ΚΟΙΝΩΝΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ 
ΣΟΦΑΔΩΝ (Δ.ΕΠ.Α,Κ.Τ.Α.)», αποφασίζουμε: 

Εγκρίνουμε την υπ’ αριθμ.315/16.12.2004 απόφαση Δη¬ 
μοτικού Συμβουλίου Δήμου Σοφάδων με την οποία απο¬ 
φασίζετε κατά πλειοψηφία: 

α) η διάλυση της Δημοτικής Επιχείρησης με την επωνυ¬ 
μία: «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ ΚΟΙΝΩΝΙΚΗΣ 
ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΣΟΦΑΔΩΝ 
(Δ.ΕΠΑ.Κ.ΤΑ.)» 

β) ορίζονται εκκαθαριστές και το ποσό αμοιβής αυτών. 

Από τις διατάξεις της απόφασης αυτής προκαλείται επι¬ 
πλέον δαπάνη σε βάρος του προϋπολογισμού του Δήμου 
Σοφάδων, ύψους 1000,00 ευρώ όση και η αμοιβή των εκ- 
καθαριστών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 16 Φεβρουάριου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. οικ. 2870 (6) 

Σύσταση Δημοτικής Επιχείρησης Ύδρευσης - Αποχέτευ¬ 
σης Καθαριότητας Δήμου Ευρυμενών Νομού Λάρι¬ 
σας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

Α) των άρθρων 277 και επόμενα του Π.Δ. 410/1995 
(Δ.Κ.Κ.) 

Β) του Ν. 1069/1980 «περί κινήτρων δια την ίδρυσιν επι¬ 
χειρήσεων υδρεύσεως και αποχετεύσεως (ΦΕΚ ΑΊ91/ 
1980)» 

Γ) του άρθρου 1 παρ. 1 του Ν. 2647/1998 (ΦΕΚ 
237/τ.Α'/1998) 

2. Την από το Νοέμβριο 2004 οικονομοτεχνική μελέτη 
ίδρυσης και λειτουργίας «Δημοτικής Επιχείρησης 
Ύδρευσης Αποχέτευσης και Καθαριότητας Δήμου Ευρυ¬ 
μενών». 

3. Την υπ’ αριθμ. 180/2004 απόφαση του Δημοτικού 
Συμβουλίου του Δήμου Ευρυμενών που αφορά την «τη 
Σύσταση Δημοτικής Επιχείρησης Ύδρευσης Αποχέτευ¬ 
σης και Καθαριότητας (Δ.Ε.Υ.Α.Κ.) Δήμου Ευρυμενών». 

4. Την υπ’ αριθμ. 2682/10.5.2001 απόφαση μας (ΦΕΚ 
597/τ. Β721-5-2001), περί παροχής εξουσιοδότησης για 
την υπογραφή εγγράφων «Με εντολή Γ. Γ. Π. Θεσσαλίας» 
στον Προϊστάμενο της Δ/νσης Αυτοδιοίκησης και Αποκέ¬ 
ντρωσης, αποφασίζουμε: 


Άρθρο 1 

Συστήνουμε Αμιγή Δημοτική Επιχείρηση Υδρευσης - 
Αποχέτευσης Καθαριότητας στο Δήμο Ευρυμενών Ν .Λά¬ 
ρισας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΚΑΙ ΚΑΘΑΡΙΟΤΗΤΑΣ 
(Δ.Ε.Υ.Α.Κ) ΔΗΜΟΥ ΕΥΡΥΜΕΝΩΝ» ως ιδίο Νομικό Πρό¬ 
σωπο Ιδιωτικού Δικαίου, κοινοφελούς χαρακτήρα, το 
οποίο διέπεται ως προς τη συγκρότηση, λειτουργία, αρ¬ 
μοδιότητες των οργάνων διοίκησης, την οργάνωση, λει¬ 
τουργία, διαχείρηση και εποπτεία της επιχείρησης, από 
τις διατάξεις των άρθρων 277 και επόμενα του Π/Δτος 
410/1995, του Ν. 1069/1980 όπως τροποποιήθηκαν και 
συμπληρώθηκαν με τους Νόμους 2307/1995, 2503/1997 
και 2539/1997 και την αριθ. 25027/9.4.1984 απόφαση του 
Υπουργού ΕΣ.Δ.Δ.Α. (ΦΕΚ 244/19.4.1984). 

Άρθρο 2 

Σκοποί της Επιχείρησης: 

Η σύσταση της Επιχείρησης δικαιολογείται από: 

• Την αναγκαιότητα δημιουργίας ενός αυτοτελούς φο¬ 
ρέα, ο οποίος θα υλοποιήσει τα έργα αποχέτευσης- επε¬ 
ξεργασίας λυμάτων,ύδρευσης και καθαριότητας. 

• Την αναγκαιότητα επέκτασης στο μέλλον του δικτύου 
ύδρευσης-αποχέτευσης και την αναγκαιότητα μεθοδικής 
και μακροχρόνιας διαχείρισης του συστήματος ύδρευ¬ 
σης-αποχέτευσης του Δήμου. 

• Την αναγκαιότητα διοικητικής,οικονομικής αυτοτέ¬ 
λειας και ευελιξίας για την εκτέλεση και λειτουργία των 
συναφών έργων. 

• Την αναγκαιότητα εξασφάλισης χρηματοδότησης 
των έργων υψηλού κόστους, για τα οποία, με τη σύσταση 
της επιχείρησης εξασφαλίζονται πόροι από το Πρόγραμ¬ 
μα δημοσίων Επενδύσεων και από δανειοδότηση (όπως 
προβλέπεται από το Ν.1069/1980). 

Σκοπός της ΔΕΥΑΚ θα είναι η διαχείριση των δικτύων 
ύδρευσης και αποχέτευσης και καθαριότητας και η ανά¬ 
ληψη όλων των αρμοδιοτήτων και ενεργειών που σχετίζο¬ 
νται με αυτές. 

Η Δημοτική επιχείρηση Υδρευσης-Αποχέτευσης και Κα¬ 
θαριότητας μεταξύ άλλων: 

• Θα εξετάζει τη δυνατότητα συντονισμού, υπό την δι¬ 
οίκηση ενός φορέα, των έως σήμερα αποσπασματικών 
δράσεων που ασκούνται είτε έμμεσα είτε άμεσα από τον 
Δήμο αλλά καιτους φορείς (όπως είναι η Νομαρχιακή Αυ¬ 
τοδιοίκηση) στα θέματα της ύδρευσης,της αποχέτευσης 
και της καθαριότητας. 

• Θα υποδεικνύει τον τρόπο και τις τεχνιές-οικονομι- 
κές-μεθοδολογικές προϋποθέσεις για την συστηματική- 
μόνιμη και διαχρονική αντιμετώπιση των προβλημάτων 
που εμπίπτουν στην αρμοδιότητάτης. 

• Θα αξιοποιεί την τεχνογνωσία και την εμπειρία φορέ¬ 
ων της Τ.Α. από την Ελλάδα και άλλες χώρες της Ευρώ¬ 
πης συμμετέχοντας σε διακρατικά δίκτυα ανταλλαγής 
πληροφορίας και εμπειρίας.Στην κατεύθυνση αυτή θα 
αξιοποιεί Εθνικούς και Ευρωπαϊκούς πόρους από κάθε 
κατάλληλη πηγή. 

• Θα μελετά και θα αναπτύσσει τις τεχνικές υποδομές 
(δίκτυα ύδρευσης, αποχέτευσης κ.λ.π.). 

• Θα εκπονεί μελέτες και κατασκευάζει τεχνικά έργα 
εξοπλισμού και υποδομής, που συμβάλλουν στην βελτίω¬ 
ση της ποιότητας ζωής των κατοίκων και της διαφύλαξης 
του φυσικού περιβάλλοντος. 

Το αντικείμενο της Επιχείρησης μπορεί να διευρυνθεί 
σύμφωνα με το άρθρο 57, παράγραφος 7 του Ν. 2218/ 
1994 και να περιλάβει εκτός απάτην ύδρευση και την απο¬ 
χέτευση και τα έργα της συγκέντρωσης, μεταφοράς και 
διάθεσης απορριμμάτων, καθώς και τη μελέτη, κατα¬ 
σκευή, συντήρηση, εκμετάλλευση, διοίκηση και λειτουρ¬ 
γία των δικτύων τηλεθέρμανσης για την περιοχή της αρ- 
μοδιότητάς της. 

Άρθρο 3 

Διοίκηση της Επιχείρησης - Μέλη του 
Διοικητικού Συμβουλίου 

Η επιχείρηση διοικείται από Διοικητικό Συμβούλιο που 
αποτελείται από πέντε (5) μέλη, τα οποία ορίζονται με 
αναπληρωτές τους από το Δημοτικό Συμβούλιο. Από τα 
μέλη αυτά: 

• Τρία (3) είναι αιρετοί εκπρόσωποι του Δήμου, έκτων 
οποίων το ένα προέρχεται από τη μειοψηφία. 

• Ένα (1) είναι δημότης, η κάτοικος του Δήμου Ευρυ- 
μενών που έχει πείρα ή γνώσεις σχετικές με το αντικείμε¬ 
νο της Επιχείρησης. 

• Ένα (1) είναι εκπρόσωπος κοινωνικού φορέα της πε¬ 
ριοχής. 

Τα μέλη του Διοικητικού Συμβουλίου μαζί με τους ανα¬ 
πληρωτές τους καθώς και ο εκπρόσωπος του κοινωνικού 
φορέα ορίζονται από το Δημοτικό Συμβούλιο. Ο εκπρό¬ 
σωπος του κοινωνικού φορέα ορίζεται από τους οικείους 
φορείς. 

Η θητεία των μελών του Διοικητικού Συμβουλίου της 
επιχείρησης ορίζεται με απόφαση του δημοτικού συμ¬ 
βουλίου. Λήγει πάντοτε με την εγκατάσταση του νέου Δη¬ 
μοτικού Συμβουλίου. 

Το Διοικητικό Συμβούλιο συνέρχεται υποχρεωτικά 
εντός του πρώτου πενθήμερου κάθε μήνα. Συνεδριάζει 
στην έδρα της επιχείρησης και βρίσκεται σε απαρτία εφό¬ 
σον υπάρχει απόλυτη πλειοψηφία του όλου αριθμού των 
μελώντου. 

ΤοΔ.Σ. διοικείτηνεπιχείρηση, διαχειρίζεται την περιουσία 
και τους πόρους της, αποφασίζει επί οποιοιδήποτε θέματος 
αφορά την επιχείρηση εκτός ορισμένων εξαιρέσεων. 

Οι αρμοδιότητες του Δ.Σ. είναι: 

• Επιμελείται όλες τις υποθέσεις και προασπίζειτα συμ¬ 
φέροντα της επιχείρησης. 

• Διορίζει τον Γενικό Διευθυντή. 

• Ψηφίζει το ετήσιο πρόγραμμα των εκτελεστέων έρ¬ 
γων κατασκευής, συμπλήρωσης και συντήρησης του δι¬ 
κτύου ύδρευσης και αποχέτευσης, όπως και το πρόγραμ¬ 
μα επενδύσεων. 

• Ψηφίζει τον ετήσιο προϋπολογισμό για κάθε οικονο¬ 
μικό έτος, ένα μήνα τουλάχιστον πριντην έναρξη εκάστου 
έτους. 

• Αποφασίζει για την ανάθεση μελετών, έργων και προ¬ 
μηθειών και τις εγκρίνει. 

Άρθρο 4 

Περιουσία της Επιχείρησης 

Περιουσία της Δημοτικής Επιχείρησης αποτελούν τα 
έργα ύδρευσης και αποχέτευσης (εκτελεσθέντα και υπό 
εκτέλεση), όλοι οι υπάρχοντες υπόνομοι και εγκαταστά¬ 
σεις ύδρευσης και αποχέτευσης ακαθάρτων ή όμβριων 
υδάτων, όπως επίσης και όλες οι μονάδες επεξεργασίας 
πόσιμου νερού και υγρών αποβλήτων. 


Επίσης διευκρινίζεται ότι όλες οι επιφάνειες που αφο¬ 
ρούν έργα και δίκτυα ύδρευσης και αποχέτευσης αποτε¬ 
λούν περιουσία της Δημοτικής Επιχείρησης. 

Άρθρο 5 

Πόροι της Επιχείρησης 

Οι πόροι της Δημοτικής επιχείρησης είναι: 

1. Το ειδικό τέλος για την μελέτη και κατασκευή έργων 
ύδρευσης και αποχέτευσης: Επιβάλλεται με σκοπό τη με¬ 
λέτη κατασκευής ή επέκτασης έργων ύδρευσης και απο¬ 
χέτευσης και για μια δεκαετία από την 1η Ιανουάριου του 
επόμενου από τη σύσταση της επιχείρησης πρόσθετο ει¬ 
δικό τέλος υπολογιζόμενο σε ποσοστό 80% επί της αξίας 
του καταναλισκόμενου νερού. Τοτέλος αυτό επιβάλλεται 
και στις περιπτώσεις επέκτασης της επιχείρησης. 

2. Το ειδικό τέλος επί του εισοδήματος από οικοδομές: 
επιβάλλεται με σκοπό την εκπλήρωση των σκοπών αυτών 
και για μια δεκαετία τέλος 3% επί του ακαθάριστου εισο¬ 
δήματος από τις οικοδομές που βρίσκονται εντός των 
ορίων των δήμων και των κοινοτήτων που συμμετέχουν 
στις Δημοτικές και κοινοτικές Επιχειρήσεις. Με το άρθρο 
43 του Ν. 2065/1992 το ειδικό τέλος αυτό αντικαθίσταται 
από πίστωση που προβλέπει ο κρατικός προϋπολογισμός 
ίση με τις εισπράξεις του έτους 1992 αυξανόμενες κατά 
10% ετησίως. 

3. Το τέλος σύνδεσης για το δίκτυο αποχέτευσης και το 
δίκτυο ύδρευσης. 

4. Η δαπάνη διακλάδωσης και σύνδεσης προς τον αγω¬ 
γό ύδρευσης και αποχέτευσης: Οι ιδιοκτήτες ακινήτων 
που επιθυμούν να συνδεθούν με τα δίκτυο ύδρευση ή 
αποχέτευσης, υποχρεούνται να προκαταβάλλουν στην 
επιχείρηση τη δαπάνη κατασκευής των διακλαδώσεων 
από τη ρυμοτομική γραμμή μέχρι τη θέση του αγωγού 
ύδρευσης ή αποχέτευσης. Η δαπάνη διακλάδωσης σύν¬ 
δεσης του ακινήτου ορίζεται με απόφαση του Δημοτικού 
Συμβουλίου γενικώς για όλα τα ακίνητα με βάση το ήμισυ 
του μέσου πλάτους της οδούς και την κατάτοτρέχον μέ¬ 
τρο μέση τιμή δαπάνης διακλάδωσης, η οποία ορίζεται 
επίσης με απόφαση του Δ.Σ. και εγκρίνεται από τον αρ¬ 
μόδιο Νομάρχη με εισήγηση της ΤΥΔΚ. 

5. Το τέλος χρήσεως υπονόμου: Οι ιδιοκτήτες των ακι¬ 
νήτων που είναι συνδεμένα με τα δίκτυα υποχρεούνται 
στην καταβολή του τέλους χρήσης υπόνομου και τέλος 
ύδρευσης, τα οποία εισπράττονται μέσω του λογαρια¬ 
σμού κατανάλωσης νερού 

6. Η αξία του καταναλισκόμενου νερού. 

7. Η εγγύηση χρήσης υδρομετρητή. 

8. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών. 

9. Οι συνεισφορές τρίτων για την εκτέλεση έργων. 

10. Οι επιχορηγήσεις του Προγράμματος Δημοσίων 
Επενδύσεων για τη μελέτη και κατασκευή έργων ύδρευ¬ 
σης και αποχέτευσης: το Πρόγραμμα Δημόσιων Επενδύ¬ 
σεων συμβάλλει στις δαπάνες μελετών και κατασκευών 
των πάσης φύσεως έργων ύδρευσης και αποχέτευσης σε 
ποσοστό, το οποίο μπορεί να φθάσει μέχρι 35% του συ¬ 
νόλου προϋπολογισμού του έργου. 

11. Οι πρόσοδοι από την περιουσία και τα τιμήματα από 
εκποίηση της. 

12. Δάνεια, κληρονομιές, δωρεές και λοιπές επιχορηγή¬ 
σεις. 

Οι πόροι των κατηγοριών 1 και 2 χρησιμοποιούνται απο¬ 
κλειστικά για τη μελέτη, κατασκευή, ανακατασκευή ή επέ¬ 
κταση έργων ύδρευσης και αποχέτευσης ή την εξόφληση 
τοκοχρεολυσίων από δάνεια. Οι δε πόροι της κατηγορίας 
11, χρησιμοποιούνται αποκλειστικά για τη μελέτη, κατα¬ 
σκευή, ανακατασκευή ή επέκταση έργων ύδρευσης και 
αποχέτευσης. 

Άρθρο 6 

Έδρα της Επιχείρησης 

Ως έδρα της Δημοτικής Επιχείρησης Υδρευσης-Αποχέ- 
τευσης & Καθαριότητας (Δ.Ε.Υ.Α.Κ) Δήμου Ευρυμενών 
ορίζεται η έδρα του Δήμου Ευρυμενών (Δ.Δ.Στομίου). 

Άρθρο 7 

Αντικείμενο της Δ.Ε.Υ.Α.Κ. Ευρυμενών 

Είναι η ύδρευση η αποχέτευση καθώς και η συγκέντρω¬ 
ση,μεταφορά και διάθεση των απορριμμάτων της περιο¬ 
χής αρμοδιότητας του Δήμου Ευρυμενών. 

Άρθρο 8 

Αρχικό Κεφάλαιο 

Το αρχικό κεφάλαιο της επιχείρησης ορίζεται σε 
10.000,00 ευρώ. 

Το ποσό αυτό διαθέτει ο Δήμος Ευρυμενών ως αρχικό 
μετοχικό κεφάλαιο σύστασης της επιχείρησης. 

Άρθρο 9 

Χρονική Διάρκεια της επιχείρησης 

Η χρονική διάρκεια της Δημοτικής Επιχείρησης Υδρευ¬ 
σης-Αποχέτευσης & Καθαριότητας (Δ.Ε.Υ.Α.Κ) Δήμου 
Ευρυμενών ορίζεται για δέκα (10) έτη. 

Ο χρόνος για τον οποίο συστήνεται η Δ.Ε.Υ.Α.Κ. μπορεί 
να παραταθεί με απόφαση του Δημοτικού Συμβουλίου 
Ευρυμενών. 

Άρθρο 10 

Διάλυση της Δ.Ε.Υ.Α.Κ. Ευρυμενών 

Η Επιχείρηση διαλύεται: 

α. με απόφαση του Δημοτικού Συμβουλίου Ευρυμενών 
που λαμβάνεται με την απόλυτη πλειοψηφία των μελών 
του. 

β. όταν συμπληρωθεί χωρίς να παραταθεί ο χρόνος ο 
χρόνος για τον οποίο έχει συσταθεί. 

γ. σε περίπτωση πτώχευσης της Επιχείρησης. 

Άρθρο 11 

Εκκαθάριση της Δ.Ε.Υ.Α.Κ. Ευρυμενών 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Οσα περιουσιακά στοιχεία απομένουν περιέρχονται 
στο Δήμο Ευρυμενών. 

Άρθρο 12 

Ο Πρόεδρος του Δ.Σ. εκπροσωπεί την επιχείρηση σε 


όλες τις σχέσεις της δικαστικές ή εξώδικες και σε περί¬ 
πτωση απουσίας ή κωλύματος αυτού ο Αντιπρόεδρος 
(άρθρο 5&4 Ν.1069/1980 και άρθρο 280 του Π.Δ. 
410/1995). 

Άρθρο 13 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Ευρυμενών τρέχοντος 
οικονομικού έτους ύψους 10.000,00 ευρώ εγγεγραμμένη 
στον αντίστοιχο Κ.Α. 

Για τα έτη 2006, 2007, 2008 και 2009 θα εγγράφονται 
ανάλογες πιστώσεις στους αντίστοιχους Κ.Α. του προϋ¬ 
πολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 16 Ιουλίου 2004 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

- ♦ - 

(7) 

Απόκτηση ελληνικής ιθαγένειαςτου ομογενούς (ΖΑΡυΝΙ- 
Ώ\ Ι\/ΑΝ) ΖΑΠΟΥΝ ΙΔΗ ΙΒΑΝ του ΑΛΕΞΑΝΤΡΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Με την υπ’ αριθμ. 772/31.1.2005 απόφαση του Γενικού 
Γ ραμματέα Περιφέρειας Στερεάς Ελλάδας γίνεται απο¬ 
δεκτή η από 12.12.2003 αίτηση του ομογενούς ΖΑΠΟΥΝΙ- 
ΔΗ ΙΒΑΝ του ΑΛΕΞΑΝΔΡΟΥ (ΖΑΡυΝΙϋΙ ίνΑΝ του ΑΕΕΚ- 
ΒΑΝΩΡΕ) περί αποκτήσεως της Ελληνικής ιθαγένειας 
σύμφωνα με τις διατάξεις του άρθρου 1 του Ν. 2790/2000 
όπως αντικαταστάθηκε με το άρθρο 76 του Ν. 2910/2001. 

Με εντολή Γ ενικού Γ ραμματέα Περιφέρειας 

Η Προϊσταμένη Διεύθυνσης 
ΣΤΑΥΡΟΥΛΑ ΠΑΠΑΓΕΩΡΓΙΟΥ 

- ♦ - 

( 8 ) 

Απόκτηση ελληνικής ιθαγένειαςτου ομογενούς (ΖΑΡυΝΙ- 
0\ ΝΙΚΟΛΑΥ) ΖΑΠΟΥΝΙΔΗ ΝΙΚΟΛΑΟΥ του ΑΛΕΞΑ- 
ΝΤΡΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Με την υπ’ αριθμ. 772/31.1.2005 απόφαση του Γενικού 
Γ ραμματέα Περιφέρειας Στερεάς Ελλάδας γίνεται απο¬ 
δεκτή η από 12.12.2003 αίτηση του ομογενούς ΖΑΠΟΥΝΙ- 
ΔΗ ΝΙΚΟΛΑΟΥ του ΑΛΕΞΑΝΔΡΟΥ (ΖΑΡυΝΙϋΙ ΝΙΚΟΛΑΥ 
του ΑΙΈΚΒΑΝϋΗΕ) περί αποκτήσεως της Ελληνικής ιθα¬ 
γένειας σύμφωνα με τις διατάξεις του άρθρου 1 του 
Ν.2790/2000 όπως αντικαταστάθηκε με το άρθρο 76 του 
Ν. 2910/2001. 

Με εντολή Γ ενικού Γ ραμματέα Περιφέρειας 

Η Προϊσταμένη Διεύθυνσης 
ΣΤΑΥΡΟΥΛΑ ΠΑΠΑΓΕΩΡΓΙΟΥ 

Ο) 

Απόκτηση ελληνικής ιθαγένειαςτης ομογενούς (ΖΑΡυΝΙ- 
Ώ\ ΜΑΡΙΥΑ) ΖΑΠΟΥΝΙΔΗ ΜΑΡΙΑΣ του ΝΙΚΟΛΑΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Με την υπ’ αριθμ. 16285/31.1.2005 απόφαση του Γενι¬ 
κού Γραμματέα Περιφέρειας Στερεός Ελλάδας γίνεται 
αποδεκτή η από 12.12.2003 αίτηση της ομογενούς ΖΑ- 
ΠΟΥΝΙΔΗ ΜΑΡΙΑΣ του ΝΙΚΟΛΑΟΥ (ΖΑΡυΝΙϋΙ ΜΑΡΙΥΑ 
του ΝΙΚΟΙΑΥ) περί αποκτήσεως της Ελληνικής ιθαγένει¬ 
ας σύμφωνα με τις διατάξεις του άρθρου 1 του Ν. 
2790/2000 όπως αντικαταστάθηκε με το άρθρο 76 του Ν. 
2910/2001. 

Με εντολή Γ ενικού Γ ραμματέα Περιφέρειας 

Η Π ροϊσταμένη Διεύθυνσης 
ΣΤΑΥΡΟΥΛΑ ΠΑΠΑΓΕΩΡΓΙΟΥ 

-♦- 

Αριθ. 1 (10) 

Καθιέρωση ωρών υπερωρίας για 2 μονίμους υπαλλήλους 
του Κέντρου Δραστηριότητας και Κοινωνικής Προστα¬ 
σίας παιδικής και νεανικής ηλικίας «ΕΘΝΙΚΗ ΣΤΕΓΗ». 

Η ΠΡΟΕΔΡΟΣ 

ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ Ν.Π.Δ.Δ. 
«ΕΘΝΙΚΗ ΣΤΕΓΗ» 

ΔΗΜΟΥ ΝΕΑΣ ΣΜΥΡΝΗΣ 

Έχοντας υπόψη: 

1. Τις διατάξεις του άρθρου 114του Π.Δ/τος 410/1995 
σχετικά με τις αρμοδιότητες Δημάρχου. 

2. Τις διατάξεις των άρθρων 16του Ν. 3205/2003 και 12 
παράγραφος 10 του Ν. 2503/1997 σχετικά με την καθιέ¬ 
ρωση υπερωριών στους ΟΤΑ και τα Ν.Π.Δ.Δ. αυτών. 

3. Την ανάγκη υπερωριακής απασχόλησης μονίμων 
υπαλλήλων για την κάλυψη των λειτουργικών αναγκών 
των τμημάτων της Εθνικής Στέγης. 

4. Το γεγονός ότι οι σχετικές πιστώσεις έχουν προβλε- 
φθεί στον προϋπολογισμό οικονομικού έτους 2005, απο¬ 
φασίζουμε: 


Καθιερώνουμε για το έτος 2005 απογευματινή υπερω- 
ριακή εργασία με αμοιβή για 2 μονίμους υπαλλήλους του 
Κέντρου Δραστηριότητας και Κοινωνικής Προστασίας 
παιδικής και νεανικής ηλικίας «ΕΘΝΙΚΗ ΣΤΕΓΗ» για την 
αντιμετώπιση των αυξημένων αναγκών. Κάλυψη της Χρι¬ 
στουγεννιάτικης εορτής και της καλοκαιρινής εορτής των 
νηπίων του Παιδικού Σταθμού και του Παιχνιδότοπου, 
απασχόληση απογευματινή πέντε ώρες για κάθε εκδήλω¬ 
ση του Παιδικού Σταθμού και πέντε ώρες για κάθε εκδή¬ 
λωση του Παιχνιδότοπου. 

Επίσης καθιερώνουμε απογευματινή υπερωριακή ερ¬ 
γασία με αμοιβή λόγο αυξημένων αναγκώντης λογιστικής 
υπηρεσίας για την κάλυψη λειτουργίας των δυο τμημά¬ 
των. 

Ειδικότερα καθορίζουμε απογευματινή απασχόληση 
για το έτος 2005 μέχρι 280 ώρες. Οι ώρες αυτές δεν θα 
υπερβαίνουν τις 60 μηνιαίως ανά υπάλληλο. 

Η δαπάνη που θα προκύψει βαρύνει τον Κ.ΑΕ 
60/6012.01 του προϋπολογισμού οικονομικού έτους 2005 
ποσόν 1.500,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέα Σμύρνη, 21 Φεβρουάριου 2005 
Η Πρόεδρος 

ΡΟΥΜΠΙΝΗ ΤΣΑΜΑΣΙΡΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Διορθώνεται η υπ’ αριθμ. Φ.99707/15914/04/28.1.2005 
απόφαση του Υφυπουργού Εσωτερικών, Δημόσιας Διοί¬ 
κησης και Αποκέντρωσης, που δημοσιεύτηκε στο ΦΕΚ 
171/10.2.2005 (τ. Β') ως προς το επώνυμο της ΔΟΥΑΝΟ- 
ΓΛΟΥ ΔΕΣΠΟΙΝΑΣ συζ. ΕΛΕΥΘΕΡΙΟΥ από το λανθασμέ¬ 
νο «ΔΟΥΑΝΟΛΓΟΥ» στο ορθό «ΔΟΥΑΝΟΓΛΟΥ». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




